Ζέιν Ουλντ Ζεϊντάν

Ο Ζέιν Ουλντ Ζεϊντάν (Zeine Ould Zeidane, 15 Οκτωβρίου 1966) είναι Μαυριτανός οικονομολόγος και πολιτικός, πρωθυπουργός της Μαυριτανίας από το 2007 ως το 2008.

 Καριέρα 
Γεννήθηκε το 1966 στο Ταμτσεκέτ (Tamchekett), έκανε σπουδές στο Νουακσότ και στη συνέχεια στη Νίκαια της Γαλλίας.

Το 2000 διορίστηκε οικονομικός σύμβουλος του Μααούγια Ουλντ Σιντ Αχμέντ Τάγια, τότε προέδρου της χώρας. Το 2004 έγινε διοικητής της Κεντρικής Τράπεζας της Μαυριτανίας. Ήταν υποψήφιος στις προεδρικές εκλογές του 2007 και ήρθε τρίτος, με περίπου 15,3% των ψήφων. Στις 20 Απριλίου του 2007 διορίστηκε πρωθυπουργός.

Τρεις από τους υπουργούς της κυβέρνησής του ήταν μέλη του Προοδευτικού Λαϊκού Συνασπισμού."Mauritanie: formation d'un nouveau gouvernement", AFP (Jeuneafrique.com), 28-4-2007 (στα γαλλικά).

Στις 6 Μαΐου του 2008 ο Ζεϊντάν υπέβαλε την παραίτηση της κυβέρνησής του, η οποία έγινε αποδεκτή από τον Ππρόεδρο Αμπνταλαχί. Νέος πρωθυπουργός διορίστηκε και ανέλαβε την ίδια ημέρα ο Γιαχία Ουλντ Αχμέτ Ελ Βαγκέφ"Mauritania: Ould Ahmed El Waghev becomes new Premier" , African Press Agency, 6-5-2008.

 Παραπομπές 

Κατηγορία:Πρωθυπουργοί της Μαυριτανίας
Κατηγορία:Οικονομολόγοι